**Referat fra skydeudvalgsmøde i DGI Nordjylland**

**Dato:** 12. december 2018 på Fjerritslev idrætscenter.

**Fremmødte:** Jesper D. Thomsen, Kristian Kanstrup, Tomas Lauridsen, Ole M. Nielsen,

Niels J. Mikkelsen, Martin Christensen, Mariann Weinreich
**Fremmødte fra administrationen:** Christian Jakobsen (CJ)

**Afbud:** Ingen

**Ordstyrer:** Jesper D Thomsen

**Referent:** Martin Christensen

**Dagsorden**

1. Godkendelse af referat og godkendelse af dagsorden
2. Velkommen til de nye - Opgave og ansvarsfordeling
3. Nyt fra Bestyrelsesmøde DGI Nordjylland
4. Årsplaner for udvalg og bordet rundt
5. Møderække 2019
6. Airsoft - ansøgning om tilskud fra Karby
7. Forretningsorden og aktivitetssatser
8. Netværksmøder
9. Thisted Skf, foreningsudviklingsprojekt - Status

Næstrup Skyttecenter - Status

1. Eventuelt

**Referat**

1. **Godkendelse af referat og godkendelse af dagsorden**

Der er ingen kommentarer til referatet fra forrige møde, og referatet anses derfor som godkendt.

Dagsordenen godkendes. Der er dog et ønske om, at fremtidige dagsordener indeholder både start- og sluttidspunkt for mødet.

1. **Velkommen til de nye - Opgave og ansvarsfordeling**

Der tages en runde om bordet, hvor hver person præsenterer sig.

Fælles Mål (FM) præsenteres, og med udgangspunkt i FM tages der endnu en runde om bordet, hvor hver person fortæller, hvilke områder vedkommende gerne vil arbejde med. Christian Jakobsen (CJ) er tovholder på FM og tiltag deromkring, så opgaverne løses i samarbejde med CJ.

Ole: Der er i øjeblikket nok arbejde i foreningen og riffeludvalget.

Niels: fortsætter med arbejdet omkring Airsoft, vil også gerne arbejde med jægere som fokusgruppe og er med til at planlægge Skydesportens dag.

Tomas: Der er i øjeblikket nok arbejde i Pistoludvalget.

Martin: er en del af trænerteamet i DGI, og går ind i det fra Skydeudvalgets side. Vil også gerne indgå i foreningsudvikling og Skydesportens dag.

Kristian: Skydesportens dag samt foreningsudvikling.

Eskild: Fortsætter forhåbentlig med skole DM i skydning.

Mariann: vil gerne være en del af arbejdet med netværksmøderne. KAP.

Jesper: Formand, netværksmøder og evt. foreningsbesøg.

1. **Nyt fra Bestyrelsesmøde DGI Nordjylland**

Vodskovs ansøgning er godkendt.

Soldater-/garnisonsforeninger er ikke behandlet endnu.

1. **Årsplaner for udvalg og bordet rundt**

Riffel- og Pistoludvalg udarbejder hver et årshjul, som indeholder datoer for arrangementer i løbet af året. Kontoret vil gerne have en oversigt over datoerne. Formatet er underordnet.

Det foreslås, at punktet “bordet rundt” rykkes op på dagsordenen. Det begrundes med, at det ofte bliver presset at nå. Hvis man har dybdegående punkter, bedes man få det skrevet ind i dagsordenen.

Pistoludvalget (PUV): har styr på det, og har ikke behov for yderligere hjælp eller støtte.

Ansvarsfordelingen i PUV:

Tomas: Formand

Jan E. + Bo: Dm 15, 25 m. og terræn.

Jan H. Turneringsleder på 15 og 25 m.

Nordjysk Mesterskab er et fælles ansvar indtil de tomme pladser i udvalget er besat.

PUV vil gerne have rykket tilmeldingsfristen for DM, så de har bedre tid til at få styr på tilmeldingerne.

PUV foreslår, at man evt. kunne lave live optagelser fra kurser i pistolskydning frem for turneringer.

Tomas og Bo har meldt sig til enm evt. tænketank. De kunne evt. have en rolle ved netværksmøderne.

Riffeludvalget (RUV): har endnu ikke afholdt første møde efter idrætskonferencen.

Indbydelsen, til NJM, er sendt ud. Finalerne afholdes i Thisted, og der ønskes livestreaming af alle finalerne på riffel.

Der er afsat penge i budgettet til livestreaming. CJ koordinerer, og han vil gerne hurtigst muligt have datoer. D. 21./1-2019 er der møde med folkene bag livestreamingen.

Turneringen kører, men man vil gerne stramme op i forhold til indlevering af registreringer af point, så de følger planen og deadlinen.

Airsoft: Skydeudvalget skal til Vadum og prøve airsoft. → livestreaming?

Mariann: vil gerne have resultater hurtigst muligt og senest til tiden. Det er vigtigt i forhold til oprykninger af skytter.

Man kan oprette turneringer med flere runder i stævneprogrammet. Derinde kan man også oprette børnehold, juniorhold m.m. Foreninger kan også selv få et login til at indberette resultater.

Det anbefales at lave turneringer sådan i fremtiden.

CJ: Der er lavet en kursusplan, som også indeholder de nye Skydelederkurser. Derudover indeholder den Træner 1 og Hjælpetrænerkurser.

Martin: arbejder på nye workshops omkring pistolskydning.

1. **Møderække 2019**

Der foreslås 8 møder. Der foreslås, at datoerne i dagsorden ændres, så man skifter mellem ugedagene og ikke altid mandage. Forslaget er vedtaget.

De nye mødedatoer ser således ud:

Mandag 14/1

Tirsdag 19/3

Onsdag 8/5

Torsdag 15/8

Mandag 14/10

Tirsdag 5/11

Onsdag 11/12

Lørdag 9/11 – Idrætskonference

1. **Airsoft - ansøgning om tilskud fra Karby**

Vi gennemgår ansøgning, budget m.m.

Vi tilbyder Karby et tilskud på 5.000 kr. til indkøb af våben og ammunition. Derudover tilbyder vi, at de kan låne DGIs kuffert med mål i 6 mdr. Herefter skal kufferten returneres, og foreningen finansierer selv en kuffert med mål. Finansieringen kan evt. ske ved ny ansøgning til DGI.

1. Forretningsorden og aktivitetssatser

Der er fundet en fejl i den nye forretningsorden. På idrætskonferencen blev valgperioden i Riffel- og Pistoludvalg ændret. Den nye valgperiode er 1 år. Den blev ikke ændret i Skydeudvalget. I Skydeudvalget er valgperioden stadig 2 år. Fejlen rettes.

Aktivitetssatser fremlægges, og der er ingen kommentarer.

1. **Netværksmøder**

CJ har lavet udkast til en invitation. Det er vigtigt, at der er en åben dagsorden på mødet.

På dagsordenen til netværksmødet efterspørges der et punkt omhandlende foreningsportalen og evt. andre DGI-programmer.

Der debatteres, hvorvidt der skal være en begrænsning på, hvor mange personer en forening må stille med til møderne. Det bliver besluttet, at hver forening maksimalt må stille med 3 personer.

Netværksmøderne skal afholdes følgende steder: Brønderslev (Hjørring?), Hobro, Næstrup

Tidspunktet for møderne er fra kl. 17.30 - 21.00.

Datoer: Mandag 25/3, torsdag 28/3 og onsdag 3/4.

1. **Thisted Skf, foreningsudviklingsprojekt - Status**

**Næstrup Skyttecenter - Status**

Projektet med Thisted Skyttekreds afsluttes efter 2 år. Økonomien gøres op 31/12, og der tages hensyn til, at de tiltag, der er i gang kan gøres færdige.

Der har været møde med arbejdsgruppen i Næstrup, og der arbejdes på at sætte en repræsentant fra DGI ind i bestyrelsen.

1. **Eventuelt**

Ingen input til eventuelt. Mødet afsluttes kl. 21.30